MAJSTORSKI ISPIT

Obrtnička komora Sisačko-molsvačke županije, 044-521-998, e-mail: obrazovanje@hok.hr – suradnica za obrazovanje:

 Darija Halavanja, mag.soc.

 Majstorski ispit organizira se za programe koje je donio ministar gospodarstva, a objavljeni su u “Narodnim novinama” br. 102/95, 25/96, 57/96. i 125/97.

**Uvjeti za polaganje majstorskog ispita:**

* Majstorskom ispitu mogu pristupiti osobe koje nakon položenog pomoćničkog ispita imaju najmanje dvije godine radnog iskustva u zanimanju za koje žele polagati majstorski ispit.
* Majstorskom ispitu mogu pristupiti i osobe koje nakon završetka neodgovarajućeg srednje strukovnog obrazovanja, opće srednjoškolskog obrazovanja ili obrazovanja u umjetničkim srednjim školama, imaju najmanje tri godine radnog iskustva u zanimanju za koje žele polagati majstorski ispit.
* Majstorskom ispitu mogu pristupiti i osobe s položenim pomoćničkim ispitom u odgovarajućem zanimanju i završenim obrazovanjem u majstorskoj školi u trajanju od godine dana.
* Majstorskom ispitu mogu pristupiti i osobe koje su stekle odgovarajuću srednju stručnu spremu do školske godine 1999./2000., ako na dan pristupanja ispitu imaju najmanje dvije godine radnog iskustva u zanimanju za koje žele polagati majstorski ispit.
* Majstorskom ispitu mogu pristupiti i osobe s neodgovarajućim srednje strukovnim ili općim srednje školskim obrazovanjem te obrazovanjem u umjetničkim srednjim školama ako na dan pristupanja ispitu imaju najmanje godinu dana radnog iskustva u zanimanju za koje žele polagati majstorski ispit i završeno obrazovanje u majstorskoj školi u trajanju od godine dana.

Radno iskustvo u određenom zanimanju je iskustvo koje osoba stječe unutar radnog odnosa, tijekom stručnog osposobljavanja za rad bez zasnivanja radnog odnosa, radom u svojstvu volontera ili drugim oblikom rada u skladu sa zakonom. Radno iskustvo dokazuje se javnim ispravama te ugovorom o radu, odgovarajućim potvrdama, preporukama i izjavama svjedoka o radu na određenim poslovima.

## UZ PRIJAVU SE PRILAŽE

* **svjedodžbe o završnom i pomoćničkom ispitu za osobe koje su završile obrazovanje po dvojnom – JMO programu**
* svjedodžba o završnom ispitu za osobe koje su završile obrazovanje u struci do 1999./2000. školske godine (obrazovanje po „školskom“ B -programu)
* kopija radne knjižice s evidentiranim radnim iskustvom ili izvod iz Zavoda za mirovinsko osiguranje
* potvrda poslodavca ovjerena kod javnog bilježnika da je kandidat radio na poslovima zanimanja od - do -, ili ovjerena kopija ugovora o radu
* kopija obrtnice ili izvoda iz Trgovačkog suda (za d.o.o.) poslodavca kod kojeg je kandidat stekao radno iskustvo – (služi kao dokaz da obrt ili d.o.o. ima registriranu djelatnost za zanimanje koje kandidat prijavljuje)
* rodni list, domovnica (kopije)
* kopija osobne iskaznice

**Rokovi za prijavu:**

Prijave se predaju u Obrtničku komoru Sisačko-moslavačke županije, Sisak, Ante Starčevića 13. Prema rasporedu na sljedećoj stranici

**PROLJETNI ROK 2017.**

**PRIJAVE** KANDIDATA **DO 17.2.2017.**

- **PRAKTIČNI DIO** OD **5.4.** DO **21.4.2017.**

**PISMENI ISPITI** U OBRTNIČKOJ KOMORI:

**- STRUČNA TEORIJA 24.4.**

**- GOSPODARSTVO I PRAVNI PROPISI 26.4.**

**- RADNA PEDAGOGIJA 28.4.**

**USMENI SPITI I RADNA PEDAGODIJA – PRAKTIČNO**  **2. DO 12.05.**

**JESENSKI ROK 2017.**

**PRIJAVE** KANDIDATA **DO 22.9.2017.**

- **PRAKTIČNI DIO** OD **13.11. DO 1.12.2017.**

**PISMENI ISPITI** U OBRTNIČKOJ KOMORI OD 9-13 SATI:

**- STRUČNA TEORIJA 4.12.**

**- GOSPODARSTVO I PRAVNI PROPISI 6.12.**

**- RADNA PEDAGOGIJA 8.12.**

**USMENI SPITI I RADNA PEDAGODIJA – PRAKTIČNO**  **11.12. – 22.12.2017.**

### Troškovi majstorskog ispita

Cijenu polaganja majstorskog ispita odredđuje ministar poduzetništva i obrta i za sad iznosi 2.600,00 kn. Uplate se vrše na ŽIRO RAČUN Obrtničke komore SMŽ:

HR1223400091100181579 (model: 67, poziv na broj: OIB uplatitelja). Troškovi izrade praktičnog rada ne ubrajaju se u navedeni iznos te ih snosi posebno svaki kandidat.

**Prilikom prijave kandidat je dužan uplatiti 500,00 kn akontacije, a preostali dio od 2.100,00 kn mora biti uplaćen prije početka provođenja praktičnog dijela ispita. (**Kopije uplatnica obavezno donijeti u Komoru).

U slučaju odustajanja od polaganja ispita, kandidatu se **ne vraća akontacija** od 500,00kn, a ako je uplatio cijeli iznos – na pismeni zahtjev vraća mu se 2.100,00 kn.

**Ako troškove uplaćuje poslodavac (obrtnik ili poduzeće) iznos od 2.600,00 kn priznaje se u troškove poslovanja.**

**MINPO svake godine raspisuje Javni poziv i vrši povrat određenog iznosa na žiro račun obrta, pravne ili fizičke osobe koja je uplatila ispit. Obrasci za prijavu na natječaj mogu se pronaći na stranici poduzetnistvo.gov.hr (tražiti pod rubrikom: Otvoreni javni poziv za Program Cjeloživotno obrazovanje za obrtništvo).**

**Troškovi literature** za pripremu ispita:

* Katalog ispitnih pitanja za gospodarstvo, pravne propise, zaštitu na radu i radnu pedagogiju **40,00 kn,**
* Katalog ispitnih pitanja za stručnu teoriju **40,00 kn,**
* Pitanja i odgovori za pomoćnički ispit po zanimanjima **55,00 kn**,
* Osnove gospodarstva, priručnik **84,00 kn**,
* Pravo i pravni propisi u obrtništvu, priručnik **84,00 kn**
* Osnove radne pedagogije **84,00 kn**.
* UKUPNO TROŠKOVI LITERATURE: **387,00 kn**

**Troškovi literature uplaćuju se putem opće uplatnice na gore navedeni broj žiro računa Obrtničke komore prije preuzimanja kompleta.**

Temeljem Odluke Upravnog odbora Obrtničke komore Sisačko-moslavačke županije broj 585/09. od 16.11.2009. **kandidatima koji žele polagati praktični dio majstorskog ispita u svojim obrtničkim radionicama na terenu** udaljenom više od 30 km u jednom pravcu od sjedišta Obrtničke komore, **naplaćuju se stvarni putni troškovi po kilometru s pripadajućim porezima i doprinosima te dnevnice za 3 člana ispitne komisije** koji prate i ocjenjuju praktični uradak.

***Majstorski ispit sastoji se od:***

 A) IZRADE PRAKTIČNE ZADAĆE I RADNIH PROBA PRED KOMISIJOM OD 3 ČLANA, U OBRTNIČKOJ RADIONICI KOJU NA PRIJEDLOG KANDIDATA ODREDI KOMISIJA.

 B) PISMENOG ISPITA IZ STRUČNO-TEORIJSKIH ZNANJA

 C) PISMENOG ISPITA IZ PODRUČJA GOSPODARSTVA I PRAVNIH PROPISA

 D) PISMENOG ISPITA IZ RADNE PEDAGOGIJE

E) PRAKTIČNOG ISPITA IZ RADNE PEDAGOGIJE (OBRADA JEDNE NASTAVNE JEDINICE I VJEŽBA S NAUČNIKOM U ŠKOLSKIM ILI OBRTNIČKIM RADIONICAMA)

*Praktičan rad može trajati do 40 sati (ovisno o zanimanju). Ako kandidat* ***ne položi praktični dio ispita*** *ne može polagati ostale dijelove majstorskog ispita, nego se upućuje na izradu nove praktične zadaće i radne probe u narednom ispitnom roku uz plaćanje ponovnog polaganja praktičnog dijela ispita (1.300,00 kn).*

 *Kandidat koji na pismenim ispitima postigne više od* ***60%*** *točnih odgovora –* ***položio je*** *ispit.*

 *Kandidat koji postigne* ***od 30 do 60 %*** *točnih odgovora* ***nije položio*** *i upućuje se na* ***usmeni*** *ispit na kojem u pravilu odgovara na pitanja, na koja nije točno odgovorio u testu. Usmeni ispit može trajati najviše 30 min.*

*Ako na usmenom ispitu* ***ne položi jedan od ispita upućuje se na popravni rok za mjesec dana*** *(ponovni pismeni i mogućnost usmenog dijela ako postigne više od 30% bodova – popravni ispit naplaćuje se 370,00 kn).*

 *Kandidat koji na pismenim ispitima postigne manje* ***od 30 %*** *bodova* ***nije položio i nema pravo pristupanja usmenom ispitu.***

 ***Ako na samo jednom*** *od tri pismena ispita postigne* ***manje od 30% bodova – ima pravo na popravni rok za mjesec uz dodatno plaćanje popravnog ispita – 370,00 kn).***

*Ako* ***na 2 ili 3 pismena ispita*** *ima* ***manje od 30% bodova****, kandidat se upućuje na* ***ponovne pismene ispite u sljedećem roku i ponovo ih plaća.***

*Ponavljanje majstorskog ispita**i njegovog dijela* ***može se*** *obaviti samo* ***pred komisijom u izmijenjenom sastavu.***

#### **Prava koja proistječu**

**iz majstorskog zvanja:**

 Kandidatu koji položi majstorski ispit izdaje se potvrda o položenom ispitu koju potpisuju predsjednik i tajnik Hrvatske obrtničke komore te majstorska diploma koja se u pravilu svečano uručuje u Hrvatskom narodnom kazalištu uoči Dana HOK-e (1.7.)

Temeljem potvrde o položenom majstorskom ispitu može se

1. otvoriti vlastiti obrt i ostvariti sva zakonska prava koja iz toga proistječu

2. licencirati radionicu za provođenje naukovanja

3. sklopiti ugovor o naukovanju s 3 naučnika

4. zaposliti se kod drugog poslodavca

5. biti voditelj poslovanja za drugog poslodavca

6. omogućiti drugom poslodavcu da dobije licencu i biti majstor-stručni

 učitelj za 6 naučnika